Splius

UAB „Splius“ – viena didžiausių telekomunikacijų bendrovių Šiaurės Lietuvoje. Splius teikia interneto, kabelinės ir skaitmeninės televizijos bei fiksuoto ryšio paslaugas Šiauliuose, Šiaulių rajone.

Iki 2025-10-31 teikė paslaugas Klaipėdoje, Kretingoje, Radviliškyje, Kuršėnuose, Joniškyje, Kelmėje, Pakruojyje, Pasvalyje ir Naujojoje Akmenėje. Ruošiantis šios verslo dalies pardavimui Cgates šių miestų paslaugos ir infrastruktūra buvo perkelta į naujai įsteigtą įmonę „Telekomunikacijų vartai, UAB“

Remiantis LR Ryšių reguliavimo tarnybos ataskaitomis, 2013 metais, pagal internetu besinaudojančių gyventojų (fiziniai klientai) kiekį rinkoje, „Splius“ patenka į didžiausių Lietuvos interneto tiekėjų penketuką.

UAB „Splius“ ir VšĮ „Šiauliai plius“ sudaro „Splius“ įmonių grupę. VšĮ „Šiauliai plius“ – didžiausia žiniasklaidos grupė Šiaurės Lietuvoje, jungianti televizijos, naujienų portalo ir savaitraščio masines informavimo priemones. Pradėjusi kurtis 1994 metais žiniasklaidos grupė galutinai suformuota 2006-ųjų pabaigoje. Šiuo metu VšĮ „Šiauliai plius“ priklauso regiono televizija „S plius“, naujienų portalas „Etaplius.lt“, savaitraštis „Šiauliai plius“ bei to paties pavadinimo reklamos agentūra ir korespondencijos platinimo tarnyba.

 Veikla 
„Splius“ įmonių grupė veiklą vysto tokiomis kryptimis:
 kabelinės televizijos tinklų statyba ir eksploatacija;
 analoginės, skaitmeninės ir raiškiosios televizijos retransliacija;
 interneto tiekimas kabeliniais, optiniais ir bevieliais tinklais;
 NTT fiksuoto ryšio tiekimas bei papildomų fiksuoto telefono ryšio funkcijų teikimas;

 Istorija 
1994 m. įkurta bendrovė „Šiaulių kabelinė televizija“. 1995 m. televizija pradėta transliuoti kabeliniu tinklu. 1999 m. televizija pervadinta į „S plius“http://old.skrastas.lt/?data=1999-12-21&rub=1143711027&id=1146066240 .

2004 m. pradėtas leisti savaitraštis „Šiauliai plius“. 2008 m. įkurta „Šiauliai plius“ platinimo tarnyba. 2009 m. įkurtas naujienų portalas Etaplius.lt.

2019 m. Cgates pradėjo "Splius" įsigijimo procesą. Sutartis turėjo būti užbaigta gavus Lietuvos Respublikos konkurencijos tarybos (Konkurencijos taryba) pritarimą.„Cgates“ perka pagrindinį TV ir interneto tiekėją šiaurės Lietuvoje „Splius“COBALT advises Cgates on the acquisition of telecommunications services provider Splius

2020 m. gruodžio 11 d. Konkurencijos taryba gavo "Cgates" pranešimą apie koncentraciją.

2021 m. Konkurencijos taryba atsisakė patvirtinti Cgates 100 % Splius akcijų įsigijimą, nes struktūra padarė išvadą, kad susijungimas labai apribotų konkurenciją mažmeninėje mokamos televizijos paslaugų rinkoje Šiaulių mieste.CGATES DOES NOT GET PERMISSION TO ACQUIRE ITS COMPETITOR SPLIUS„Cgates“ atsisakė planų pirkti „Splius“Teismas: sprendimas neleisti jungtis „Cgates“ ir „Splius“ buvo teisingas

2022 m. vasarį  Splius išreiškė paramą Ukrainai ir atsisakė transliuoti kelis Rusijos kanalus.Telekomunikacijų bendrovė „Splius“ atsisako rusiškų kanalų

Nuo 2022 m. "Splius" veikia Šiaurės ir Vakarų Lietuvoje, būtent Šiaulių apskrities miestuose (Radviliškyje, Kuršėnuose, Joniškyje, Kelmėje, Pasvalyje, Naujojoje Akmenėje, Pakruojyje) ir Klaipėdos apskrityje (Kretinga, Gargždai, Šilutė),Telekomunikacijų bendrovė „Splius“ plečia rinką Klaipėdos region Panevėžys.Naujovė panevėžyje – gyventojai nuo šiol galės naudotis naujos technologijos internetu

2025  m. Konkurencijos taryba patvirtino Cgates siekį įsigyti dalį Splius verslo, išskyrus Šiaulius.

 Šiaulių regiono televizija „S plius“ 
Šiaulių regiono televizija „S plius“ yra regioninis televizijos kanalas, nuo 1994 metų transliuojamas kabeliniu tinklu. 2003 metais „Splius“ televiziją imta transliuoti ir eteriu – 100 kilometrų spinduliu aplink Šiaulius. „Splius“ televizijos programą gali žiūrėti Šiaulių, Radviliškio, Kuršėnų, Kelmės ir kitų maždaug 40 kilometrų spinduliu nuo Šiaulių nutolusių miestelių gyventojai.

 Savaitraštis „Šiauliai plius“ 
„Šiauliai plius“ yra nuo 2004 metų kiekvieną penktadienį leidžiamas savaitraštis apie Šiaulių miesto ir regiono savaitės įvykius ir aktualias problemas. Leidinys platinamas daugiau nei 21 000 vnt. tiražu Šiauliuose, Radviliškyje, Kuršėnuose, Kelmėje ir Joniškyje.

 Naujienų portalas Etaplius.lt 
2009-aisiais įkurtas pirmasis Šiaulių regionui skirtas naujienų portalas Etaplius.lt operatyviai pateikia informaciją apie regionui svarbiausius dienos įvykius bei aktualijas. 2009 m. naujienų portalas Etaplius.lt buvo pripažintas „Metų paslauga“ tarptautinėje verslo ir pasiekimų parodoje „Šiauliai 2009“. Novatoriškos žiniasklaidos konkurse „Nmedia“ portalas pelnė dvi nominacijas – „Už didžiausią pažangą regioninėje žiniasklaidoje“ ir „Už interaktyvumo skatinimą ir didinimą“.

 „Šiauliai plius“ platinimo tarnyba 
„Šiauliai plius“ platinimo tarnyba įkurta 2008 metais. Platinimo tarnyba rūpinasi periodinių leidinių pristatymu į prenumeratorių namus, juridinių asmenų korespondencija, skubių siuntų ir neadresuotos reklamos (lankstinukų) pristatymu.

 Rėmimas 
Nuo 2018 metų įmonė yra titulinis Šiaulių apskrities III futbolo lygos rėmėjas.

Įmonė remia ir Gargždų Bangos futbolo klubą, vyrų KK Kretinga, Šiauliai-7bet, bei moterų Šiauliai-Vilmers krepšinio klubus, Šiaulių Vairas regbio komandą.Nepaisant pandeminės situacijos, „Splius“ veiklos rezultatai augaGargždiškiai galės džiaugtis ne tik ypatingos spartos internetu, bet ir parama miestui„Kretingos“ krepšininkus įkvepia verslo įmonės „Splius” parama ir pasitikėjimas

2021 m. įmonė tapo vienu iš Gargždų automobilių lenktynių komandos "Garažo raktai" rėmėjų. Be to, bendrovė remia daugybę Lietuvos festivalių, įskaitant "Šiaulių dienas".Dosnūs Šiaulių verslininkai remia „Šiaulių dienas“

 Išnašos 

 Nuorodos 
 Oficiali svetainė Splius.lt
 Naujienų portalas Etaplius.lt
 Savaitraštis Šiauliai plius 

Kategorija:Lietuvos televizijos kanalai
Kategorija:Lietuvos telekomunikacijų bendrovės